പ്രതിമാസം ഒരു കോടി ഡോസ് വാക്സിന് നല്കാന് സാധിക്കുമെന്ന് മുഖ്യമന്ത്രി തിരുവനന്തപുരം: പ്രതിമാസം ഒരു കോടി പേര്ക്ക് കൊവിഡ് വാക്സിന് നല്കാന് കേരളത്തിന് ശേഷിയുണ്ടെന്ന് മുഖ്യമന്ത്രി പിണറായി വിജയന് പറഞ്ഞു. നാല് ലക്ഷം ഡോസ് വാക്സിന് കഴിഞ്ഞ ദിവസം നമുക്ക് കൊടുക്കാനായി. ആഴ്ചയില് 25 ലക്ഷം ഡോസ് വാക്സിന് എന്ന നിലയ്ക്ക് മാസത്തില് ഒരു കോടി ഡോസ് നല്കാനാവും. ഇക്കാര്യം ചൂണ്ടിക്കാട്ടി കൂടുതല് വാക്സിനുവേണ്ടി കേന്ദ്ര സര്ക്കാരിനെ സമീപിക്കുമെന്ന് കൊവിഡ് അവലോകന യോഗത്തില് മുഖ്യമന്ത്രി പറഞ്ഞു. ക്ലസ്റ്ററുകള് വരുന്ന പ്രദേശങ്ങളുടെ അടിസ്ഥാനത്തില് മൈക്രോ കണ്ടെയ്ന്മെന്റ് മേഖലകള് പ്രഖ്യാപിച്ച് നിയന്ത്രണം ശക്തിപ്പെടുത്തും. ടൂറിസ്റ്റുകള്ക്ക് പ്രയാസം സൃഷ്ടിക്കാന് പാടില്ല. ആഭ്യന്തര ടൂറിസം ശക്തിപ്പെടുത്തുന്ന നിലപാടെടുക്കണം. ടൂറിസത്തിന്റെ ഭാഗമായി പ്രവര്ത്തിക്കുന്ന ഹോട്ടലുകള്ക്കെതിരെ അനാവശ്യ ഇടപെടല് പാടില്ല. മത്സ്യത്തൊഴിലാളികള്ക്കുള്ള വാക്സിനേഷന് സൗകര്യം വര്ദ്ധിപ്പിക്കണമെന്നും മുഖ്യമന്ത്രി പറഞ്ഞു.